**Affalterbach** on kunta Ludwigsburgin piirikunnassa Baden-Württembergin osavaltiossa lounaisessa Saksassa. Se sijaitsee noin 20 kilometriä Stuttgartista koilliseen. Affalterbach tunnettaneen parhaiten Mercedes-AMG:n kotipaikkana.

Kesäkuun 2022 lopussa kunnassa oli 4 477 asukasta.

Maantiede
---------

Affalterbachin sijainti Ludwigsburgin piirikunnassa.
Affalterbach sijaitsee Buchenbachtal-nimisessä laaksossa. Sen korkein kohta on Lemberg, joka kohoaa 365 metriä merenpinnan yläpuolelle.

Historia
--------

Varhaisin asiakirjamaininta Affalterbachista on päivätty 9. tammikuuta 972. Arkeologisten löytöjen perusteella alueella on kuitenkin asuttu jo kivikaudelta lähtien. Affalterbachin lähistöltä on löydetty myös Steinheimin ihmisen kallo, jonka iäksi on arvioitu 250 000 vuotta. Affalter on ikivanha omenapuuta (nyk. Apfelbaum) tarkoittava sana. Vuonna 496 käytiin taistelu, jossa frankit löivät alemannit, ja nykyisen Affalterbachin alueesta tuli kahden heimon rajaseutua. Tilastotietoa Affalterbachista on vasta vuodelta 1525. Tuolloin taloja laskettiin olevan 43 ja lisäksi Wolfsöldenissä oli kolme taloa. Asukkaita oli 270. Affalterbach kehittyi voimakkaasti 1500-luvun kuluessa. Seuraavalla vuosisadalla käyty kolmikymmenvuotinen sota oli tuhoisa myös Affalterbachille, ja toipuminen oli hidasta. 1800-luvun alussa paikkakunnalla asui runsaat tuhat ihmistä.

1800-luvulla väkiluku kasvoi ripeästi, eikä maanviljelys kyennyt enää elättämään koko väestöä. Poismuutto oli runsasta, vaikka uusia elinkeinoja syntyi maanviljelyksen rinnalle. Kuten muuallakin Euroopassa, siirtolaisuuden keskeisin kohdemaa oli Yhdysvallat. Palvelut ja teollisuus eivät saaneet kunnollista jalansijaa Affalterbachissa, joten se jäi maalaiskyläksi, jossa toisen maailmansodan kynnyksellä asui noin tuhat ihmistä.

Affalterbach alkoi modernisoitua vasta 1960-luvulla. Paikkakunnalle on asettunut muun muassa korkean teknologian yrityksiä.

Lähteet
-------

1. 1 2  Bevölkerung der Gemeinden Baden-Württembergs am 30. Juni 2022 (PDF) (s. 7) Statistisches Landesamt Baden-Württemberg. Viitattu 28.4.2023. (saksaksi)
2. ↑  Entfernung von Stuttgart, Baden-Württemberg, Deutschland nach Affalterbach, Baden-Württemberg, Deutschland *Entfernungsrechnerkm.com*. Viitattu 7.7.2019. [vanhentunut linkki]
3. ↑  Die Gemeinde Affalterbach *Affalterbach.de*. Gemeindeverwaltung Affalterbach. Viitattu 10.7.2019.
4. 1 2  Im Detail *Affalterbach.de*. Gemeindeverwaltung Affalterbach. Viitattu 7.7.2019.
5. ↑  Modern & dörflich *Affalterbach.de*. Gemeindeverwaltung Affalterbach. Viitattu 7.7.2019.

Aiheesta muualla
----------------

* Kuvia tai muita tiedostoja aiheesta **Affalterbach** Wikimedia Commonsissa

* Kunnan verkkosivut (saksaksi)
* Affalterbach, Baden-Württemberg, Saksa — Sunrise, Sunset, and Daylength

Ludwigsburgin vaakunaLudwigsburgin piirikunnan kaupungit ja kunnat

* Affalterbach
* Asperg
* Benningen am Neckar
* Besigheim
* Bietigheim-Bissingen
* Bönnigheim
* Ditzingen
* Eberdingen
* Erdmannhausen
* Erligheim
* Freiberg am Neckar
* Freudental
* Gemmrigheim
* Gerlingen
* Großbottwar
* Hemmingen
* Hessigheim
* Ingersheim
* Kirchheim am Neckar
* Korntal-Münchingen
* Kornwestheim
* Löchgau
* Ludwigsburg
* Marbach am Neckar
* Markgröningen
* Möglingen
* Mundelsheim
* Murr
* Oberriexingen
* Oberstenfeld
* Pleidelsheim
* Remseck
* Sachsenheim
* Schwieberdingen
* Sersheim
* Steinheim an der Murr
* Tamm
* Vaihingen an der Enz
* Walheim


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat

 |

 |